

**Aðalstjórn fundur 01.06 2022 í Hettunni.**

**Fundur settur kl:20:07**

**Mætt á fund eru**:   
Anna Dís Jónsdóttir (Fimleikadeild.), Ásthildur Jónasdóttir (Karfa), Díma Pálsdóttir(Fimleikadeild)  
Erla Gunnlaugsdóttir (Frjálsar) Helga Jóna Svansdóttir (Frjálsar), Erlingur H. Guðjónsson,(Aðalstjórn),Óttar Steinn Magnússon (Aðalstjórn) Lísa Leifsdóttir (Formaður) ,Jóhann Harðarson (Knattspyrnudeild), Benedikt Snorrason (Taekwondo)  
Einar Árni Jóhannsson (Karfa), Björgvin Steinar Friðriksson ( Yngri flokkar Knattspyrnudeildar)

Sigrún Júnía ( Tjarnarland ehf )

**Dagskrá fundar:**

1. Sigrún Júnía – heimasíðan Höttur.is
2. Tímatafla/Allir Með umræða.
3. Önnur mál.

1. Sigrún Júnía kynnti sig og nefndi að hún væri búinn að setja upp teljara á síðuna [www.hottur.is](http://www.hottur.is) til að skoða hve mikið síðan er heimsótt.   
   Síðan hefur verið mjög mikið sótt samkvæmt teljaranum síðasta mánuðinn.   
   Sigrún hvatti formenn deilda og aðalstjórn til að koma öllum fréttum með tengli inn á heimasíðuna, til að halda síðunni lifandi.  
   Auglýsti Sigrún Júnía eftir því hvort ekki væru einhverjir ljósmyndarar hjá deildunum að störfum sem gætu komið til hennar myndum af viðburðum sem væru í gangi hjá félaginu á mótum sem haldin eru víðsvegar um landið.  
     
   Rætt um hvort hægt væri að hafa hnapp á heimasíðunni til að skrá sig sem félagsmann í Hetti.   
   Óttar leggur til hnappur verði settur upp á heimasíðunni.   
   Samþykkt samhljóða af aðalstjórn.
2. Knattspyrnudeild lagði fram greinargerð frá fundi þeirra 30. Maí 2022, þar sem deildin vill draga sig út úr verkefninu og leggur til að fresta verkefinu um ár og nota haustið til að halda áfram með að slípa verkefnið.  
   Greinargerðin er viðhengd við fundargerðina.  
     
   Aðalstjórn leggur því til við formenn allra deilda að ræða hvort þátttaka þeirra í verkefninu Allir með standi óbreytt innan sinna stjórna og hittast aftur á fundi næst komandi mánudag 06.06.22.
3. Jóhann Harðar lagið fram undirritaða viljayfirlýsingu frá nefnd um „Framtíðarsvæði Íþróttafélagsins Hattar í samstarfi við félag eldri borgara, HSA og ME við skipulagsfulltrúa Múlaþings.   
   Þessi viljayfirlýsing er hengd við fundargerðina til glöggvunar.

Jóhann lagði fram mál sem kom upp hjá yngri flokkum knattspyrnudeildar sem vísað var til samskiptaráðgjafa hjá ÍSÍ til úrlausnar.   
Lagt til að sú leið sé farin til úrlausnar slíkra mála og stefna í eineltismálum innan Hattar sé uppfærð í samráði við nútíma þarfir.   
  
Ekki var fleira rætt undir önnur mál.

Fundi slitið Kl 21:44   
fundargerð ritaði: Erlingur H. Guðjónsson.

**Sign:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Allir með verkefnið

Á stjórnarfundi 30 maí 2022 fóru yngri flokkar auk formanns knattspyrnudeildar yfir drög af tímatöflu fyrir haustið 2022 vegna verkefnisins Allir með. Okkur leist ágætlega á þó svo að það við við teljum að miðað við áætlaðan fjölda iðkenda myndi salurinn ekki rúma allan hópin í einum tíma.

Eftir þó nokkra umræðu komumst við þó öll að þeirri niðurstöðu að knattspyrnudeild verði að setja fótinn niður og draga deildina út úr verkefninu og biðja stjórn Hattar ásamt öðrum deildum virkilega að endurskoða  sinn vilja að keyra verkefnið áfram í haust en við teljum verkefnið að svo stöddu algjörlega fallið á tíma.

Það þarf að ná meiri sátt í samfélaginu og pólitíkin þarf að vera með sitt á hreinu varðandi fjármögnun verkefnisins. Einnig þarf grunnskólinn að innvinklast í verkið og í samstarfi við nýjan fræðslustjóra sem og nýjan skólastjóra.  ME ætti að vera með sinn fulltrúa upp á þjálfun og kennslu sem væri þá hluti af þeirra námi. Þessi vinna verður aldrei unnin á þeim skamma tíma auk þess sem sumarfrí eru handan við hornið.

Við teljum enga skömm af því að bakka, anda og hugsa í stað þess að keyra verkefni í gegn með sundrað félag og neikvæða umræðu því þetta gæti vel orðið eitthvað eftirtektarverkt en til þess þurfum við betri samvinnu og almenna sátt. Þess þá heldur er það virðingavert að geta viðurkennt að það vanti uppá og vilja vanda betur til verks því þó svo að verkefnið teljist fullmótað þá teljum við umgjörðina frekar fallvalta.

Við leggjum því til að við bökkum aðeins, leyfum deildunum að vinna á sinn hátt í bili og hittumst fersk í haust með hreint borð stútfullt af þeirri þekkingu sem hefur áunnist hingað til.

Við erum tilbúin að vinna að framtíðar þróun þessa verkefnis enda sammála tveimur meginatriðum þ.e eitt gjald og að æfingar rekist ekki á en við teljum að vanda þurfi undirbúning þess mun betur og mörgum spurningum sé enn ósvarað. Við viljum að utan um þetta verði búinn til sérstakur vinnuhópur með þekkingu úr ólíkum áttum.

Spurningakönnun sú sem fór út núna veldur okkur einnig miklum vonbrigðum enda þar hvergi snert á helstu álitamálum að okkar mati.

Við tilgreinum hér meginástæður fyrir okkar afstöðu og sem við teljum á engan hátt unnt að leysa á svona stuttum tíma.

**Mönnun**

o   Yngri flokkar eru að missa 3 þjálfara í haust sem hafa unnið með yngstu börnin

o   Við erum ekki að sjá fram úr mönnun eins og staðan er í dag miðað við þann fjölda sem þarna yrði auk þess að aðstaða er ekki til staðar fyrir þann áætlaða fjölda.

 Fjöldi iðkenda á æfingu, aðstaða og faglegt starf

o   8 flokkur kk telur 34 iðkendur

o   8 flokkur kvk telur 29 iðkendur

o   7 flokkur kk telur 30 iðkendur

o   7 flokkur kvk telur 22 iðkendur

o   Til þess að mæta þessu eru 6 þjálfarar að lágmarki á æfingu í 8.flokk og sal skipt í 3 hluta þegar 7.flokkur er á æfingu.

o   8 til 10 iðkendur er talið heppilegt fyrir hvern þjálfara í 7.flokk

o   **Hvernig á að leysa þetta með mögulega 40 til 50 krakka í rými?**

o   Við sjáum ekki þessi fjöldi rúmist í húsinu

o   Við sjáum ekki að hægt sé að halda úti faglegri knattspyrnuþjálfun við þessar aðstæður auk þess sem vinnuaðstaða er þjálfurum ekki boðleg.

**Fylgd á æfingar**

o   Liggur fyrir samkomulag við fræðsluyfirvöld fylgd, stuðning í íþróttahúsi og á æfingum?

o   Liggur fyrir samkomulag við starfsfólk þ.e skólaliða/frístund um þátttöku í því starfi?

o   **Við sendum fyrirspurn á Íþrótta og æskulýðsstjóra þann 31. maí og fengum þau svör að ekki sé búið að gera neina samninga þar að lútandi**.

o   Hér er rétt að undirstrika að foreldrar barna í 7. flokki hafa skipst á að fylgja börnum úr skóla á æfingar allan veturinn, séð til þess að koma nesti í þau í íþróttahúsinu, reima og styðja á allan hátt og hafa þau tilbúin fyrir þjálfara við upphaf æfinga.

  Stuðningur á æfingum

o   Liggur fyrir hvernig og hvort stuðningur verður á æfingum?

o   Er til samkomulag um það?

Þarf ekki að kalla eftir kennsluáætlunum deilda og að það séu gerðar kröfur um faglegt starf?

**Hegðun og agamál**

o   Gilda okkar hegðunar og agareglur skv.Vegvísi yngri flokka Hattar á æfingum innan verkefnis?

o   Vegvísir Yngri flokka Hattar lagður fram til kynningar

o   Sýnir einnig uppbyggingu okkar starfs

·**Iðkendur á ársskilum fram til október**

o   Á knattspyrnudeild að endurgreiða þeim iðkendum sem eru á ársskilum fram í október 2022 en okkar ársskil eru frá október til október.

o   Þeir sem eru búnir að skrá börn í sumarstarf okkar eru einnig búnir að borga til október

**Fjármögnun**

o   Er hún tryggð og þá til hversu langs tíma?

o   Er til samkomulag um það?

o   Við sendum fyrirspurn á Íþrótta og æskulýðsstjóra þann 31 maí varðandi það hvort fjármögnun verkefnisins væri tryggð á næsta ári**.  Svarið var að svo sé ekki og verði ekki ljóst fyrr en við gerð fjárhagsáætlunar 2023 í haust en eins og staðan sé núna er inni ákveðin upphæð sem hugsuð er sem áframhaldandi stuðningur við verkefnið.**

o   Er ekki grunnatriði að fjármögnun sé ljós til t.d 3 ára og einnig að leitað sé styrkja til verkefnisins frá utanaðkomandi aðilum til frekari þróunar t.d ÚÍA, ÍSÍ, UMFÍ, KSÍ og ráðuneytis?

Forsaga

·         Verkefni sem framkvæmdastjórn Hattar og Múlaþing setja af stað

·         Afstaða knattspyrnudeildar var í upphafi jákvæð **EN** með þeim formerkjum þó að starf Knattspyrnudeildar Hattar fengi að halda sér óskert

·         Knattspyrnudeild fær ekki hljómgrunn innan aðalstjórnar við þau sjónarmið

·         Knattspyrnudeild setti fram tillögu um að 3 æfingar innan viku fengju að halda sér en því var hafnað

·         Knattspyrnudeild setti fram tillögu um að 2 æfingar innan viku fengju að halda sér en því var hafnað

·         Rætt var um að fótbolti í þessum aldurhópi yrði eingöngu í boði 1 x í viku og eingöngu 8 mánuði ársins

·         Þann 9 mars er samþykkt tillaga sem felur í sér 1 æfingu í viku + 1 æfing um helgi utan verkefnis auk þess að staðfest er í fundargerð 6 apríl að sumarstarf fái að standa óbreytt.

·         Lengra komst Knattspyrnudeild ekki enda í minnihluta innan Aðalstjórnar Hattar með sín sjónarmið

Tillaga frá Knattspyrnudeild Hattar á aðalstjórnarfundi 15.05 2022

Því settum við hjá Knattspyrnudeild Hattar fram fyrstu drög að tillögu að framtíðar hugmynd fyrir Allir með verkefnið og hugsað sem innlegg okkar í leit að góðri útfærslu sem felur í sér aukið samstarf Hattar og skólasamfélagsins auk þess að vera partur af heilsueflandi samfélagi.

Við bjuggum ekki til þessa hugmynd að útfærslu til heldur sáum fordæmi hennar sem við vildum setja fram sem innlegg okkar í mögulega framþróun verkefnisins.

Iðkendur og starf Knattspyrnudeildar þ.e sérstaklega Yngri flokkar Hattar

·         Iðkendafjöldi Knattspyrnudeildar Hattar er 306

·         Þarf af í yngri flokkum 256

·         Velta yngri flokka Hattar er 26 milljónir á ári sem segir mikið um umfang starfsins

·         Gríðarlega öflugt starf þar sem fjöldi foreldra er að sinna miklu starfi í sjálfboðavinnu

·         Keyrt áfram af mjög hæfum aðalþjálfara og þjálfara hópi

·         Starf sem vakið hefur athygli útá við, skilað af sér afreksfólki af báðum kynjum og ekki síst veitt fjölda barna þjálfun og leiðsögn sem nýtist í margt fleira en knattspyrnu.

* Vekja má athygli á fjölgun iðkenda síðustu 4 ár og þá sérstaklega stúlkna megin.
* Fjölgun þjálfara í deildinni

Hvað gerum við næst?

Því er það von okkar að á næstu stigum auðnist okkur að bæta það sem þarf, setja saman öflugan starfshóp úr ýmsum áttum þ.e fagfólk, stjórnarfólk og foreldra með það að markmiði að innleiða þetta þannig í framtíðinni að eftir sé tekið.

En til þess þurfum við að að þora að vera ósammála, rökræða okkur niður á lausnir og útfærslur og gera það þannig að Höttur sé sterkara á eftir og íþróttastarfið enn þá öflugra fyrir krakkana okkar.

Verkefnið er alger nýjung á Íslandi og því mun skipta gríðarlega miklu máli hvernig haldið verður á innleiðingu verkefnisins í rauntíma og það verður að gera á breiðum grunni og raunmælingar sýnilegar.

·         Innleiðing

o   Hvernig

o   Hverjir

·         Tillaga um Starfshóp

o   Stór til að tryggja ólík sjónarmið og fjölþætta fagþekkingu

·         Mælingar í rauntíma

o   Grunnatriði í innleiðingu

·         Hvernig á að bregðast við vandamálum sem upp koma

o   Hér þarf að tryggja að ferlið sé skýrt

·         Hvernig tryggjum við stöðugar endurbætur á verkefninu

o   Innleiðing er alltaf lykilatriði og til þess að tryggja að verkefnið þróist áfram verðum við að fá mælanleg gögn til þess að geta brugðist við og þannig tryggt stöðugar umbætur á verkefninu.

Knattspyrnudeild Hattar er tilbúinn að leggja sitt af mörkum til að svo megi verða en áskilur sér líka rétt til þess að eiga opnar umræður um málið, við leggjum mikla áherslu á mikilvægi þess að öflugur starfshópur verði myndaður um verkefnið og okkur beri gæfa til að þróa verkefnið áfram öllum iðkendum Hattar og samfélaginu til góða.

Áfram Höttur.

